text: Tað leikaði framvegis hart á um mánaðarskiftið oktober/november 1941. Hans Jacob Johannesen greiðir frá, tá eitt týskt flogfar leyp harðliga á “Falkin” á Sandsvág. Í Havn sá Ove Mikkelsen flogfar tveita bumbur eftir norskum hvalaskipið og ein norskan sjómann falla fyri týskum kúlum. Í Klaksvík rakti eitt flogfar Polarstjørnuna sum sakk.
text: #000000
text: “Falkurin” álopin, “Polarstjørnan” søkt og norðmaður fall í Havn
text: #000001
text: Í sendingini verður greitt frá fleiri bumbuálopum um mánaðarskiftið oktober/november 1941. Týsk flogfør sleptu bumbum eftir skipum bæði í Vestmanna, í Klaksvík, á Skálafjørðinum og í Havn.
text: #000003
text: Sluppin Falkurin lá á Sandsvág 31. oktober 1941, tá ið týskt flogfar leyp á teir við bæði bumbum, maskinbyrsum og hondgranatum. Skipið fekk stóran skaða, men mannskaði var at kalla eingin. Skipari var Hans Jacob Johannesen, og hann greiðir frá hendingini.
text: #000005
text: Hans Jacob sigldi øll krígsárini til Aberdeen við fiski, og í sendingini greiðir hann frá krígssigling, minubeltum og ymiskum hendingum, sum honum var fyri í siglingini.
text: #000006
text: 8. november 1941 var ein skaðadagur. Í Klaksvík rakti bumba Polarstjørnuna, so at hon sakk, og í Havn slepti eitt týskt flogfar fýra bumbum, tá ið tað leyp á ein norskan hvalabát. Ein norðmaður, sum royndi at skjóta eftir flogfarinum, varð raktur í bringuna við maskinbyrsuskotum og doyði av løstunum. Ovi Mikkelsen sá hendingina, og hann greiðir frá henni.
text: #000007